*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*151. számú előterjesztés*

Bátaszék Város Önkormányzat Képviselő-testületének 2022. augusztus 31-én

16.00 órakor megtartandó ülésére

*Települési önkormányzatok rendkívüli önkormányzati költségvetési támogatásáról szóló pályázat keretében*

 *II. támogatási kérelem benyújtása*

|  |
| --- |
| **Előterjesztő:** Dr. Bozsolik Róbert polgármester**Készítette:** Tóthné Lelkes Erika pénzügyi irodavezető**Törvényességi ellenőrzést végezte:** Kondriczné dr. Varga Erzsébet  jegyző**Tárgyalja:**PG Bizottság: 2022. 08. 30. |

***Tisztelt Képviselő-testület!***

Az előző évek gyakorlatának megfelelően a belügyminiszter és a pénzügyminiszter a 2022. évben is pályázatot hirdetett a Magyarország 2022. évi központi költségvetéséről szóló 2021. évi XC. törvény (a továbbiakban: költségvetési törvény) 3. melléklet 2.1.5. jogcím szerint az önkormányzatok rendkívüli támogatására.

Az önkormányzatok rendkívüli támogatása a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál.

A költségvetési törvény 3. melléklet 2.1.5. „Önkormányzatok rendkívüli támogatása” jogcím előirányzata 6.000 millió forint. A támogatásra a települési önkormányzatok pályázhatnak. A támogatás vissza nem térítendő és visszatérítendő költségvetési támogatás formájában pályázható, illetve nyújtható és felhasználása meghatározott célhoz vagy feladathoz köthető.

Egyedi felülvizsgálat alapján a támogatás mértékét a megpályázott összeg keretein belül a helyi

önkormányzatokért felelős miniszter és az államháztartásért felelős miniszter állapítják meg.

Az önkormányzatok rendkívüli támogatására a pályázatot a pályázati kiírás alapján az év során folyamatosan, **de legkésőbb 2022. szeptember 30-áig lehet benyújtani, legfeljebb két alkalommal**. Előre nem látható esemény bekövetkezése esetén az önkormányzatok rendkívüli támogatására 2022. szeptember 30-át követően is benyújtható pályázat, azzal a feltétellel, hogy a pályázat benyújtásának végső határideje 2022. november 10. A döntéshozatal legkésőbbi határideje 2022. december 10.

A települési önkormányzatok az alábbi jogcímeken jogosultak támogatási igényt benyújtani:

* közüzemi díjtartozásra;
* élelmiszer beszállítók felé fennálló tartozásokra;
* bérjellegű kifizetésekhez kapcsolódó tartozásokra;
* Magyar Államkincstár által megállapított fizetési kötelezettségre;
* jogerős, végrehajtható bírósági ítélet alapján az önkormányzatot terhelő fizetési kötelezettségre;
* helyi iparűzési adó visszafizetésre;
* egészségügyi feladatellátáshoz kapcsolódó, meg nem fizetett, legfeljebb 3 havi hozzájárulásra (kizárólag a székhely önkormányzat által nyújtható be);
* egyéb tartozásokra.

Nem nyújtható az önkormányzatok rendkívüli támogatása

* a költségvetési törvény 2. melléklet 1.3.4. A települési önkormányzatok által biztosított egyes szociális szakosított ellátások, valamint a gyermekek átmeneti gondozásával kapcsolatos feladatok támogatása jogcímen támogatott intézmények kapcsán felmerült személyi és dologi kiadásokhoz;
* olyan kiadásokhoz, amelyek teljesítéséhez az önkormányzat 2021-ben vagy 2022-ben rendkívüli támogatást kapott, vagy amelyek fedezete más állami támogatásból biztosított (pl. gyermekétkeztetési feladatok);
* olyan kiadásokhoz, amelyek pénzügyi rendezése a pályázat benyújtását megelőzően megtörtént;
* olyan fizetési kötelezettségekhez, amelyek 2021. év előtt keletkeztek;
* fejlesztésből, felújításból, állagmegóvásból eredő fizetési kötelezettségekhez;
* folyószámla-hitelkeret vagy egyéb pénzintézeti tartozás rendezésére;
* az egészségügyi feladatellátással összefüggésében igényelt közös feladatellátás kivételével a közös feladatellátáshoz kapcsolódó, elmaradt hozzájárulási kötelezettségre;
* jövőben felmerülő, még le nem járt esedékességű, prognosztizált kiadásokra;
* képviselő-testületi tagok tiszteletdíjának rendezéséhez;
* nem jogerős döntésen alapuló fizetési kötelezettségekhez.

Bátaszék Város Önkormányzata a 2022.évben már benyújtott egy támogatási kérelmet **3 436 357 Ft** összegben, melyből **3 000 000 Ft** összegű forrást nyertünk el. Javaslom, hogy a második ütemű pályázat a MOB megnövekedett rezsi költségeinek megfizetésére 4 796 863 Ft összeggel, az ESZGY gazdálkodásához kapcsolódóan az egészségügyi ellátásért fizetendő hátralékok fedezetének megteremtése érdekében 970 914 Ft összeggel, valamint a helyi iparűzési adó visszafizetésével összefüggő pénzügyi teher finanszírozhatósága érdekében 6 427 556 Ft összeggel benyújtásra kerüljön, összesen **12 195 333** **Ft** összeggel.

A fentiekre tekintettel javasolom az alábbi határozati javaslat elfogadását:

**H a t á r o z a t i j a v a s l a t :**

**a települési önkormányzatok rendkívüli önkormányzati költségvetési támogatásáról szóló pályázati kiírás alapján igényelhető támogatás benyújtására**

Bátaszék Város Önkormányzatának Képviselő-testülete

1. Magyarország 2022. évi központi költségvetéséről szóló 2021. évi XC. törvény (a továbbiakban: Ktv.), valamint a megjelent pályázati kiírás alapján, a Ktv. törvény 3. melléket 2.1.5. pont szerinti támogatási igényt nyújt be a 2022. évi települési önkormányzatok rendkívüli önkormányzati támogatása iránt,
2. felkéri a polgármestert és a jegyzőt, hogy a támogatás elnyerése érdekében gondoskodjanak a támogatási kérelem elkészítéséről, és határidőre történő benyújtásáról.

*Határidő:* 2022. szeptember 30.

*Felelős:* Tóthné Lelkes Erika pénzügyi irodavezető

 (a támogatási igény benyújtásáért)

*Határozatról értesül:* MÁK, Szekszárd

 Bátaszéki KÖH pénzügyi iroda

 irattár